Diari Oficial de la Generalitat Valenciana


Sumari del DOGV 5588, del 30-08-2007 (2007/10755)

RESOLUCIÓ de 6 de juliol de 2007, del conseller de Medi Ambient, Aigua, Urbanisme i Habitatge, per la qual s'aprova definitivament la modificació puntual número 57 del Pla general d'Orihuela.
-----------------------------------------------------------------------------------------------------------------------------------------------------------------------------------------------

### Dades del document

Número de DOGV
:   5588

Data del DOGV
:   30-08-2007

Secció del DOGV
:   III. ACTES ADMINISTRATIUS - C) ALTRES ASSUMPTES

Número del document
:   2007/10716


Data del document
:   06-07-2007

Organisme emissor
:   Conselleria de Medi Ambient, Aigua, Urbanisme i Habitatge

Tipus de document
:   Resolució

Descriptors 

:   * Orihuela
    * administració local
    * pla d'urbanisme

RESOLUCIÓ de 6 de juliol de 2007, del conseller de Medi Ambient, Aigua, Urbanisme i Habitatge, per la qual s'aprova definitivament la modificació puntual número 57 del Pla general d'Orihuela. [2007/10836]  
Vist el projecte de modificació puntual número 57 del Pla general d'Orihuela i de conformitat amb els següents,   
Antecedents de fet  
Primer. El Projecte va ser sotmés a informació pública durant un mes mitjançant acord de l'Ajuntament Ple del dia 22 de febrer de 2005 i l'anunci fou publicat en el Diari Oficial de la Generalitat núm. 4974, de 30 de març de 2005, i en el diari La Verdad, de 9 de març, del mateix any. Després del pertinent període d'exposició pública, en el qual no es van presentar al·legacions, el mateix òrgan el va aprovar provisionalment en data 31 de maig de 2005.  
Segon. La documentació està integrada per memòria informativa i justificativa i plans d'informació i d'ordenació.  
Tercer. L'objecte de la modificació és la creació de sòl de caràcter educatiu per a permetre la implantació d'un nou col·legi en el nucli de Torremendo sobre una parcel·la actualment classificada com a sòl no urbanitzable d'ús comú en el vigent Pla general. La parcel·la és limítrofa al sector J-2 previst en el Pla general, la programació del qual va ser aprovada per l'Ajuntament en data 29 de juny de 2004. El programa es va inscriure en el Registre autonòmic en data 26 de gener del 2005. Actualment es troba en execució.  
La superfície afectada és una parcel·la de 8.000 m². Es preveu l'execució de vials per a la millora de l'accés a aquesta, per la qual cosa la superfície destinada a la implantació de l'equipament educatiu serà de 6.560 m². Els terrenys passaran a titularitat municipal en virtut del conveni de data 26 de novembre del 2004, subscrit entre l'Ajuntament i els propietaris inicials de la parcel·la.  
Les infraestructures de subministrament d'aigua potable, electricitat i sanejament es faran connectant a les xarxes urbanes existents.  
Es fixen les condicions de desenvolupament de la parcel·la, i es marca una edificabilitat sobre parcel·la neta de 0,80 m²/ m², i una ocupació màxima del 60%.  
Quart. Consten en l'expedient els següents informes d'organismes les competències o béns demanials dels quals poden resultar afectats per l'actuació que es projecta:  
De la secretària autonòmica de Territori i Medi Ambient de la conselleria de Territori i Habitatge, la qual dicta en data 2 d'abril de 2007 declaració d'impacte ambiental de caràcter acceptable, on imposa determinats condicionants que afecten el projecte d'urbanització i la concessió de llicències municipals, per al compliment dels quals haurà de vetlar l'Ajuntament, com a òrgan substantiu en aquests procediments.  
De la Direcció General de Patrimoni Cultural Valencià de la conselleria de Cultura, Educació i Esport, de data 23 de febrer de 2007, de caràcter favorable.  
De la Direcció General de Règim Econòmic de la conselleria de Cultura, Educació i Esport, de data 30 d'abril de 2007, de caràcter favorable.  
Cinqué. La Comissió Territorial d'Urbanisme d'Alacant, en sessió celebrada el dia 11 de maig de 2007, va acordar informar favorablement la modificació puntual número 57 del Pla general del municipi d'Orihuela.  
Fonaments de dret  
Primer. El procediment seguit per l'Ajuntament està d'acord amb el que preveu l'article 38 per remissió de l'article 55 de la Llei 6/0994, reguladora de l'activitat urbanística.  
Segon. La documentació està completa, a l'efecte del compliment de l'article 27 de la Llei 6/0994, reguladora de l'activitat urbanística.  
Tercer. Les determinacions contingudes en l'expedient es consideren correctes, des del punt de vista de les exigències de política urbanística i territorial de la Generalitat, tal com s'arreplega en l'article 40 de la Llei 6/0994, reguladora de l'activitat urbanística.  
Quart. La Comissió Territorial d'Urbanisme és, a proposta de la directora general d'Ordenació del Territori, l'òrgan competent per a emetre dictamen sobre l'aprovació de plans generals ?i les seues modificacions- de municipis de 50.000 o més habitants, en els quals la competència per a l'aprovació definitiva correspon al conseller de Medi Ambient, Aigua, Urbanisme i Habitatge, de conformitat amb el que disposen la disposició transitòria primera, punt 3, i l'article 54.2.b de la Llei reguladora de l'activitat urbanística, en relació amb els articles 6.e) i 10.a) del Reglament dels òrgans urbanístics de la Generalitat Valenciana, aprovat per Decret 201/2003, de 3 d'octubre, del Consell de la Generalitat.  
Vistos els preceptes legals esmentats i la resta de general i pertinent aplicació, conforme a l'Acord de la Comissió Territorial d'Urbanisme d'Alacant, resolc:  
Aprovar definitivament la modificació puntual número 57 del Pla general del municipi d'Orihuela (Alacant).   
Contra la present resolució, que posa fi a la via administrativa, es podrà interposar recurs potestatiu de reposició davant del conseller de Medi Ambient, Aigua, Urbanisme i Habitatge en el termini d'un mes, comptador des de l'endemà de la notificació d'aquesta resolució, d'acord amb el que estableixen els articles 116.1 i 117.1 de la Llei 4/1999 de modificació de la Llei 30/92, de 26 de novembre, de règim jurídic de les administracions públiques i del procediment administratiu comú; o bé recurs contenciós administratiu davant de la Sala Contenciosa del Tribunal Superior de Justícia de la Comunitat Valenciana en el termini de dos mesos, comptadors des de l'endemà de la notificació d'aquesta resolució, de conformitat amb el que disposa l'article 46.1 de la Llei 29/1998, de 13 de juliol, reguladora de la jurisdicció contenciosa administrativa. Tot això sense perjudici que les persones interessades puguen exercir qualsevol altre recurs que consideren oportú.  
València, 6 de juliol de 2007.- El conseller de Medi Ambient, Aigua, Urbanisme i Habitatge: José Ramón García Antón.